open-index/open-wikipedia-markdown huggingface dataset:
John Roberts (kohtunik)

:*Samanimeliste isikute kohta vaata lehekülge [[John Roberts (täpsustus)]].*

**John Glover Roberts Jr.** (snd 27. jaanuaril 1955) on Ameerika Ühendriikide jurist, alates 2005. aastast Ameerika Ühendriikide Ülemkohtu esimees. Kuigi enamjaolt on Roberts institutsionalist ehk vaadetelt apoliitiline, on teda peetud ka mõõdukalt konservatiivseks. Mõnedes kaasustes on tema hääl olnud kaalukeeleks ning kokkuvõttes on Ülemkohus tema juhtimise ajal liikunud konservatiivses suunas.

Roberts sündis Buffalo linnas New Yorgi osariigis ning kasvas katoliiklikus peres Indiana osariigis. Ta õppis Harvardi Ülikoolis ajalugu ning lõpetas bakalaureusekraadiga *summa cum laude*. Ta jätkas õpinguid Harvardi Õigusteaduskonnas ning oli ajakirja Harvard Law Review peatoimetaja. Ta töötas kohtunike Henry Friendly ja William Rehnquisti sekretärina ning aastatel 1989–1993 Justiitsministeeriumis. Pärast seda sai temast advokaadibüroo partner ning ta tegeles apellatsiooniasjadega, käies 39 korral Ülemkohtus.

Aastal 1992 esitas president George H. W. Bush ta Columbia Piirkonna Apellatsioonikohtu kohtuniku kandidaadiks, kuid Senat teda ametisse ei kinnitanud. Aastal 2005 nimetas president George W. Bush ta Ülemkohtusse, kus ta oli esmalt aastatel 2003–2005 Sandra Day O'Connori asendusena kaaskohtunik ning William Rehnquisti surma järel Ülemkohtu esimees. Senat kinnitas ta Ülemkohtu esimeheks häältega 78–22. Ta oli ametisse astudes 50-aastane, nooremana oli Ülemkohtu esimeheks saanud vaid 1801. aastal 46-aastasena esimeheks nimetatud John Marshall.

Ülemkohtu esimehena on ta kirjutanud otsuseid mitmetele märgilistele kaasustele, nagu National Federation of Independent Business ''vs.'' Sebelius (2012; jäeti jõusse suur osa Affordable Care Actist), Shelby maakond ''vs.'' Holder (2013; piirati seadust Voting Rights Act of 1965), Trump *vs.* Hawaii (2018; laiendati presidendi võimu immigratsiooniküsimustes), Carpenter *vs.* Ameerika Ühendriigid (2018; laiendati digiprivaatsust), Students for Fair Admissions ''vs.'' Harvard (2023; lõpetati rassikvoodid) ja Trump ''vs.'' United States (2024; defineeriti presidendi immuniteedi piirid). Roberts juhtis president Donald Trumpi esimest tagandamisprotsessi.

## Viited

## Allikad
* 
* 
* 
* 
* 
* 
* 
* 
* 
* 
* 

## Kirjandus
* 
* Goodnough, Abby (July 21, 2005). "Nominee Gave Quiet Advice on Recount" *The New York Times*.
* 
* 
* 
* 
*
* 
* 
*
Bobisõit 1928. aasta taliolümpiamängudel

**[[Bobisõit]] [[1928. aasta taliolümpiamängud]]el** toimus Sankt Moritzis Šveitsis laupäeval, 18. veebruaril 1928. aastal. Võisteldi ainult ühel bobisõidualal, viiemehelises võistluses.

Bobisõidu võistlus toimus kunstlikul looduslikul rajal, Bobsleigh Runil, mis oli 1570 meetrit pikk, 120 meetri kõrguse langusega ja 16 kurviga. Rahvusvaheline Bobisõidu ja Skeletoni Föderatsioon (FIBT) otsustas kehtestada *"ventre à terre"* stiili, kus meeskond lamas kelgul pea ees. Nagu 1924. aastal, said bobisõidu võistkonnad valida nelja või viie sportlase vahel (St. Moritzis kasutasid kõik võistkonnad maksimaalset meeskonnaliikmete arvu). Järgmisel aastal keelas FIBT "ventre à terre" stiili selle ohtlikkuse tõttu ja muutis ka kiivri kohustuslikuks.

Võistlusel osales 23 võistkonda 14 riigist. Olümpiatiitli võitsid ameeriklased, keda juhtis kõigest 16-aastane noor William Fiske.

## Tulemused




Finaal: 18. veebruar 
Osavõtjaid: 115
Riike: 14
**[[Bobisõit 1924. aasta taliolümpiamängudel#Tulemused|Olümpiavõitja 1924]]:** Eduard ScherrerAlfred NeveuAlfred SchläppiHeinrich Schläppi    
Ametlikud tulemused
Billy Fiske oli olümpiavõidu ajal vaid 16 aastat ja 260 päeva vana, mis tegi temast noorima taliolümpiavõitja kuni 1992. aastani. Mõlemad Tšehhoslovakkia võistkonnad loobusid võistlusest. Austria I kaotas teel ühe võistkonnaliikme ja diskvalifitseeriti. Selle tulemusel lõpetas 25 osalevast võistkonnast vaid 22.


## Medalite tabel

{| class="wikitable" style="text-align:center;"
|- bgcolor="#efefef"
! colspan=6|  Sankt Moritz 1928 
|-

## Viited

## Välislingid

*St. Moritz 1928 Bobsleigh Results
*Bobsleigh Fives Olympic Games 1928 Saint Moritz (SUI) - 18,19.02
*Official Report of the 1928 Olympic Winter Games (Results)
Drusti kirik

**Drusti luteri kirik** on luteri kirik Lätis Drustis aadressil Ozolu iela 7. 

See on Drusti kihelkonna kirik, tänapäeval kasutab seda Drusti kogudus.

Drusti kirik on muinsusmälestisena riikliku kaitse all. Riikliku kaitse all on ka kiriku kantsel, altar, orelirõdu ja oreliprospekt.

Kirikuhoone on ampiirstiilis ja järgib volgasaksa kolonistide eeskuju. See on maakivist pikihoone polügoonse käärkambriga ja kaheksanurga torniga, mille tipus on kuppel. Kiriku sissepääsu rõhutab kuue toskaana sambaga portikus kolmnurkse frontooniga.

## Ajalugu

Aastal 1616 ehitas sealne maahärra, poolakas Drobisch, järve kaldale kiriku. Põhjasõja ajal põles see maha ja aastal 1750 rajati selle asemele uus. Aastal 1782 sai sellest Dzērbene kihelkonna abikirik.

Aastal 1816 alustati uue kivikiriku kavandamist, ent ehistustööde algus venis ja ehitus algas tegelikult aastal 1835. Hoone valmis aastal 1838. 

Aastal 1901 sai kirik omale kümne registriga oreli.

## Viited
Chigasaki

**Chigasaki** (jaapani 茅ヶ崎) on linn Jaapanis Kanagawa prefektuuris. Asub Sagami lahe ääres Sagami jõe idakaldal.

2025. aasta 1. septembri seisuga oli linnas 245 075 elanikku.

Linna läbis Tōkaidō. Tänapäeval läbib seda jaapani riigimaantee nr 1 Tokyost Ōsakasse ja raudtee Tōkaidō põhiliin.

## Viited

## Välislingid

*Chigasaki koduleht
Dzērbene kirik

**Dzērbene luteri kirik** on luteri kirik Lätis Dzērbenes. 

See on Dzērbene kihelkonna kirik, tänapäeval kasutab seda Dzērbene kogudus.

Dzērbene kirik on Kultuurimälestistest riikliku kaitse all, nagu ka selle kantsel, oreliprospekt, rõdu, oreliprospekt ning altar. Regionaalse kaitse all on kiriku juures asuv Dzērbene keskaegne kalmistu

## Ajalugu

Aastal 1357 püstitatud Dzērbene piiskopilinnuse juures pidi olema ka kabel. Aastal 1439 mainitakse sealset kirikut.

Kihelkonna kohta on teateid aastast 1555, mil see Rauna kihelkonnaga liideti. Rauna filiaaliks jäi Dzērbene aastani 1688. Aastal 1652 rajati puidust kirik, mis põles  aastal 1702. Aastaks 1721 oli see remonditud ja aastal 1832 sai see uue torni.

Praeguse kirikuhoone ehitust alustati aastal 1839 ja see lõppes aastal 1842. Hoone rajamist juhatas liivlasest ehitusmeister Mārcis Sārums. Kirikuhoone ehitamisel järgiti volgasaksa kolonistide eeskuju, nagu ka varem rajatud Drusti kiriku puhul. Aastal 1871 sai kirik uue kella, aastal 1887 annetas Nēķini mõisa omanik kirikule altarimaaliks Peter Paul Rubensi maali Kristus ristil koopia.


Dzērbenes luterāņu baznīca (1).jpg
Dzērbene kirik 01.JPG
Dzērbene kirik 04.JPG
Dzērbene kirik 02.JPG


## Viited
Nēķini mõis

**Nēķini mõis** (saksa keeles *Nötkenshof*, läti keeles *Nēķina muiža* või *Nēķena muiža*) oli rüütlimõis Liivimaal Võnnu kreisis Dzērbene kihelkonnas. Tänapäeval asub Lätis Cēsise piirkonnas Taurene vallas Taurenes.

## Mõisa suurus
Bienenstammi andmetel oli mõisa suurus 1816. aastal 14 ja 3/4 adramaad, sellele allus 215 mees- ja 296 naishinge.

## Viited
Raivo Mändmaa

**Raivo Mändmaa** (sündinud  25. juulil 1950) on eesti arhitekt.

Ta on lõpetanud 1973. aastal Eesti NSV Riikliku Kunstiinstituudi arhitektina. 
Pärast instituudi lõpetamist töötas ta aastatel 1973–1976 EKE Projekti Viljandi osakonnas arhitektina, 1976–1991 Viljandi Rajooni RSN Täitevkomitees rajooniarhitektina ja 1991–1997 Viljandi Maavalitsuses maakonnaarhitektina.

Aastatel 2000–2004 oli ta Tartu Linnavalitsuse arhitektuuriosakonna juhataja.

2006. aastal asutas ta osaühingu Mändmaa Projekt, kus ta on juhatuse liige.

## Arhitektitöid
*Viljandi Linnavalitsuse tellimusel Pärimusmuusika Aida hoone projekt (2006; ehitati Viljandis 2008. aastal)

## Viited
Rauna kirik

**Rauna luteri kirik** on luteri kirik Lätis Raunas. 

See on Rauna kihelkonna kirik, tänapäeval kasutab seda Rauna kogudus. Kirik asub aadressil Valmieras iela 2.

Kirik ja selle piirdemüür on muinsusmälestistena riikliku kaitse all. Riikliku kaitse all on ka kiriku kantsel, orel, altar, reljeefid "Kolgata" ja "Aadam ja Eeva" ning G. Grāve hauaplaat. Regionaalse kaitse all on Rauna kiriku keskaegne kalmistu.

## Ajalugu

Rauna kirikut nimetatakse allikais 1442. aastal, kuid arvatavasti oli see olemas juba XIII sajandil, kuna Rauna oli üks Riia peapiiskoppide residentse.

Aastal 1557 hävitasid Rauna hõivanud Vene väed kiriku. Vahepeal taastatud kirik hävis ka Poola-Rootsi sõjas. Aastal 1613 oli kirik ilma katuseta. Kirik taastati aastal 1636, ent Põhjasõja ajal hävitasid krahv Boriss Šeremetevi juhitud vene väed kiriku taas. Kirik taastati aastal 1713, ent juba aastal 1728 märgiti visitatsioonil, et kirik on lagunemas. Aastal 1736 sai kirik uue barokse galeriiga torni, aastail 1793–1794 valmis uus käärkamber. Aastail 1893–1804 valmis kiriku uus lõunapoolne osa, muudeti ka altari asukohta. Taas sai kirik kahjustada esimese maailmasõja ajal. Aastail 1936–1937 kestsid kiriku taastamistööd, mille lõpus see sai tänapäevase välimuse.

Veel XVII sajandil oli kirikul vana katoliikluse ajast pärit altar, nii hangiti sellele XVII sajandil uus. Esimese oreli sai kirik Anna von Rönne annetusena aastal 1721. Aastal 1770 asendati see Rauna mõisa omanike Orlovide poolt uuega. Taas sai kirik uue oreli aastal 1859, mil Rauna mõisa omanikud annetasid sellele Tartus valmistatud oreli. Aastal 1908 oli kirikus firma E. F. Walcker & Co Luvigsburg valmistatud altar.

Esimene Rauna kirikukell valati aastal 1611. Järgmine kell valati aastal 1760. Sajand hiljem valati kirikule Sheffieldis uus kirikukell.

Kirikut remonditi 1985. aastal.


Raunas baznīca - panoramio.jpg|Kirik 2011. aastal
Rauna kirik õhtul.JPG|Kirik 2013. aastal
The bell of Rauna church.jpg|Kiriku kell


## Viited
Lejzvejnieki mõis

**Lejzvejnieki mõis** (saksa keeles *Gresten* või *Greesten*) oli rüütlimõis, hiljem Roze mõisa kõrvalmõis Liivimaal Võnnu kreisis Rauna kihelkonnas.

## Mõisa suurus
Bienenstammi andmetel oli mõisa suurus 1816. aastal 2 ja 3/4 adramaad, Roze ja Lejzvejnieki mõisale allus 161 mees- ning 172 naishinge.

## Viited

## Kirjandus
*Sakk, Ivar. *Läti mõisad*. Reisijuht. Tallinn: EVG Print, 2006. Lk 138.
Feldmarssal (Suurbritannia)

**Feldmarssal (FM)** (inglise keeles *Field marshal*) on olnud Suurbritannia maaväe kõrgeim auaste alates 1736. aastast. Viie tärni auaste NATO koodiga OF-10 on samaväärne Kuningliku Mereväe (RN) laevastikuadmiraliga või Kuningliku Õhuväe (RAF) marssaliga.
Laevastikuadmiral (Suurbritannia)

**Laevastikuadmiral (ADMF)** on viietärni mereväeohvitseri auaste ja Suurbritannia kuningliku mereväe kõrgeim auaste, mida on hakatud välja andma alates 1688. aastast. NATO viietärni auastme kood on OF-10, mis on samaväärne Suurbritannia maaväe feldmarssali või kuningliku õhuväe marssaliga.
Capitalia

**Capitalia** (täielik juriidiline nimi: **SE Capitalia**) on Läti alternatiivrahanduse ettevõte, mille peakontor asub Riias, Lätis. Asutatud 2007. aastal, ettevõte on spetsialiseerunud väike- ja keskmise suurusega ettevõtete (VKE) rahastamisele Balti regioonis ärilaenude, faktooring-teenuste, riskivõlarahastuse ja investeerimise ühisrahastuse kaudu. See on üks juhtivaid VKE-de alternatiivseid rahastajaid Läänemere piirkonnas.

## Ajalugu
Capitalia asutati 2007. aastal väike- ja keskmise suurusega ettevõtetele Lätis ja laiemas Balti regioonis ärinõustamis- ja rahastamisteenuste pakkujana. 2017. aastal käivitas ettevõte veebipõhise investeerimise ühisrahastusplatvormi, saades üheks esimeseks sellise teenuse pakkujaks Balti riikides ning võimaldades investoritel otse investeerida Balti ettevõtete ärilaenudesse.

2019. aastal sõlmis Capitalia Euroopa Investeerimisfondiga (EIF) lepingu 10 miljoni euro suuruse rahastamisprogrammi kohta väikeettevõtetele Lätis, Leedus ja Eestis.

1. novembril 2023 andis Latvijas Banka (Läti Pank) järelevalvekomitee Capitaliale loa pakkuda ühisrahastusteenuseid vastavalt EL-i määrusele 2020/1503, muutes selle teiseks ettevõtteks Lätis, kes sai sellise loa ühtse Euroopa ühisrahastuse regulatsiooniraamistiku alusel. Luba võimaldab ettevõttel pakkuda ühisrahastus-teenuseid piiriüleselt kogu Euroopa Liidus.

Capitalia sai esimeseks alternatiivseks rahastajaks Lätis, kellel on õigus anda ärilaene ALTUM-i tagatistega, muutes rahastuse VKE-dele kättesaadavamaks koos kommertspankadega.

## Tegevus
Capitalia tegutseb Lätis, Leedus, Eestis ja Soomes. 2026. aasta alguse seisuga on ettevõte rahastanud üle 5000 ettevõtte ning kogurahastusmahu ületab 100 miljonit eurot.

### Tooted ja teenused
Ettevõtetele pakub Capitalia:
* Silla-, vahendus- ja projektilaene
* Tähtajalisi ja täppislaene
* Kinnisvaraarenduslaene
* Riskivõlarahastust kiiresti kasvavatele idufirmadele
* Ettevõtterahanduse nõustamist, sh ettevõtete müüki, hindamist ja erakapitali kaasamist

Investoritele pakub Capitalia:
* Otsest laenuandmist reguleeritud ühisrahastusplatvormi kaudu
* Alternatiivse investeerimise võimalusi Balti ettevõtetesse

Ettevõte haldab ka **Capitalia Fund Management AIFP, SIA**-t, mis on Latvijas Banka juures registreeritud alternatiivsete investeerimisfondide haldajana ning haldab fonde, sealhulgas *Capitalia Bond Fund*.

### Ühisrahastusplatvorm
Alates 2017. aastast toimiv ühisrahastusplatvorm oli 2023. aasta lõpuks vahendanud üle 100 miljoni euro rahastust rohkem kui 900 ettevõttele Lätis, Leedus ja Eestis. Platvormi loomisest saadik on investorite keskmine aastane tootlus ületanud 12%.

## Regulatsioon
Capitaliat reguleerib Latvijas Banka (Läti Pank). Ettevõttel on:
* Euroopa ühisrahastuse teenusepakkuja (ECSP) litsents vastavalt EL-i määrusele 2020/1503, antud novembris 2023
* Registreering alternatiivsete investeerimisfondide haldajana

Ühisrahastuse makseteenuseid osutatakse koostöös Lemonway-ga – Euroopa makseasutusega, mille on akrediteerinud Prantsusmaa ACPR.

## Vaata ka
* Alternatiivrahandus
* Ühisrahastus
* Latvijas Banka

## Viited

## Välislingid
* 
* Latvijas Banka teadaanne loa väljastamise kohta
Bobisõit 1932. aasta taliolümpiamängudel

**[[Bobisõit]] [[1932. aasta taliolümpiamängud]]el** toimus Lake Placidis USA-s 9. - 15. veebruarini 1932. aastal. Toimus kaks bobisõiduvõistlust. Toimumiskohaks oli Mount Van Hoevenbergi olümpiabobisõidurada, mis oli 2366 m pikk ja kõrguste vahe 228 m. Esmakordselt oli kavas ka kahemeheline bobisõiduvõistlus..

Liiga kõrgete temperatuuride tõttu, mis raja sulatasid, lükati bobisõiduvõistlused edasi ja neljamehelised bobisõiduvõistlused peeti isegi pärast mängude lõputseremooniat.

## Tulemused

### Kahebobi




Finaal: 9. veebruar 
Osavõtjaid: 24
Riike: 8    
Ametlikud tulemused


### Neljabobi




Finaal: 15. veebruar 
Osavõtjaid: 28
Riike: 5
**[[Bobisõit 1928. aasta taliolümpiamängudel#Tulemused|Olümpiavõitja 1928]]:** Billy Fiske Nion Tocker Geoffrey Mason Clifford Gray Richard Parke
**[https://www.olympedia.org/results/246 Ametlikud tulemused]**  


## Medalite tabel

*  Korraldajariik (USA)
{| class="wikitable" style="text-align:center;"
|- bgcolor="#efefef"
! colspan=6|  Lake Placid 1932 
|-

## Viited

## Välislingid

*Official Report, III Olympic Winter Games, Lake Placid, 1932
*Bobsleigh Doubles Olympic Games 1932 Lake Placid (USA) - 09,10.02
*Bobsleigh Fours Olympic Games 1932 Lake Placid (USA) - 14,15.02
Malaisia välisminister

**Välisminister** (malai keeles *Menteri Luar Negeri*; Jawi *منتري لوار نڬري*‎) on Malaisia ​​valitsuse minister, kes tegeleb Malaisia riigi välissuhete ja välispoliitika korraldamisega.

Malaisia ​​välisminister alates 12. detsembrist 2023 on Mohamad Hasan. Välisministri asetäitja alates 17. detsembrist 2025 on Lukanisman Awang Sauni. Minister haldab portfelli välisministeeriumi kaudu.

## Vaata ka

* Malaisia välisministri asetäitja
* Malaisia välisministeerium
Malaisia välisministri asetäitja

**Malaisia välisministri asetäitja** (malai keeles *Timbalan Menteri Luar Negeri*; hiina keeles *外交部副部长*; tamili keeles *வெளியுறவுத்துணைதுணை துணை அமைச்சர்*) on Malaisia välisministri asetäitja. Ta ei kuulu Malaisia valitsuskabinetti. 

Välisministri asetäitja ametikoht loodi 1979. aastal.

## Vaata ka
* Malaisia välisministeerium
Juttselg-kärnkonn (perekond)

**Juttselg-kärnkonn** (*Epidalea*) on kärnkonlaste sugukonda kuuluv kahepaiksete perekond.

Perekonna ainus liik on juttselg-kärnkonn (*Epidalea calamita*).

## Viited
Malaisia välisministeerium

**Malaisia välisministeerium** (malai keeles *Kementerian Luar Negeri*; Jawi: كمنترين لوار نڬري; lühend **KLN**) on Malaisia valitsuse ministeerium, mis vastutab välisasjade, Malaisia hajala, Malaisias viibivate välismaalaste, diplomaatia, välissuhete, terrorismivastase võitluse, kahepoolsete ja mitmepoolsete suhete, Kagu-Aasia Maade Assotsiatsiooni koostöö, rahvusvahelise protokolli, konsulaarteenuste, merendussuhete ja keemiarelvade eest. 

Välisministeerium loodi 1956. aastal, kui Malaisia hakkas iseseisvuma Briti impeeriumist (lõplik iseseisvumine toimus 1957. aastal). Sellega seoses nimetati ministeerium Ministry of External Affairs ehk malai keeles Jabatan Hal Ehwal Luar Negeri.ümber välisministeeriumiks. Algul tegutseti Kuala Lumpuris Wisma Putra tänaval, aga 2001. aastal koliti Putrajayas asuvasse hoonesse, mis sai hüüdnimeks Wisma Putra.

## Vaata ka

* Malaisia välisminister
* Malaisia välisministri asetäitja
* Malaisia föderaalministeeriumide ja -agentuuride loend
* Malaisia valitsus
Hiratsuka

**Hiratsuka** (jaapani 平塚) on linn Jaapanis Kanagawa prefektuuris. Asub Sagami lahe ääres Sagami jõe läänekaldal.

Hiratsuka sai linnastaatuse 1932. aastal. Seal asus Jaapani sõjalaevastiku laskemoonaarsenal. Suurem osa linnast hävis 1945. aasta õhurünnakutes, kuid taastati kiiresti. 2001. aastal sai Hiratsuka erilinna (*tokureishi*) staatuse.

2025. aasta 1. septembri seisuga oli linnas 257 696 elanikku.

## Viited

## Välislingid

*Hiratsuka koduleht
Bobisõit 1936. aasta taliolümpiamängudel

**[[Bobisõit]] [[1936. aasta taliolümpiamängud]]el,** mis olid IV taliolümpiamängud,  toimus Garmisch-Partenkirchenis Saksamaal 11. - 15. veebruarini 1936. aastal. Võisteldi kahel bobisõidualal. Võistluspaigaks oli Riessersee looduslik rada, mis oli 1525 m pikk ja kõrguste vahe 129,14 m.

## Tulemused
 
### Kahebobi




Finaal: 15. veebruar 
Osavõtjaid: 46
Riike: 13
**[[Bobisõit 1932. aasta taliolümpiamängudel#Kahebobi|Olümpiavõitja 1932]]:** Hubert Stevens Curtis Stevens 
**[https://www.olympedia.org/results/253 Ametlikud tulemused]**  


### Neljabobi


 

Finaal: 12. veebruar 
Osavõtjaid: 72
Riike: 10
**[[Bobisõit 1932. aasta taliolümpiamängudel#Neljabobi|Olümpiavõitja 1932]]:** Billy FiskeEdward EaganClifford GrayJay O’Brien
**[https://www.olympedia.org/results/260# Ametlikud tulemused]**  


## Medalite tabel

{| class="wikitable" style="text-align:center;"
|- bgcolor="#efefef"
! colspan=6|  Garmisch-Partenkirchen 1936 
|-

## Viited

## Välislingid

*1936 Olympic Winter Games official report
*Bobsleigh Doubles Olympic Games 1936 Garmish-Partenkirchen (GER) - 14,15.02
*Bobsleigh Fours Olympic Games 1936 Garmish-Partenkirchen (GER) - 11,12.02
Glūda mõis

**Glūda mõis** (saksa keeles *Gludef*, läti keeles *Glūdas muiža*) oli mõis Liivimaal Võnnu kreisis Võnnu kihelkonnas. 

## Pealkirja tekst

Mõisa kohta on esimesed teated XVIII sajandist. Aastail 1760–1767 oli Glūda ja Dukuri mõisade omanikuks Karl Friedrich von Sievers. XIX sajandil oli mõisarevisjonide ajal mõisal kuus kuni kümme peret, kes seda üleval pidasid. Mõisaomanikele jäi kümme hektarit mõisa maad alles ka pärast Läti maareformi. Mõisa juures asus siiski valge savi maardla, mille Läti riik enda omanikuks kuulutas. Teise maailmasõja järel rajati häärberisse invaliidide maja. Aastal 1962 varustati maja kanalisatsiooniga. Aastail 1972–1975 poolitas vastrajatud Cēsise haigla mõisa krundi. Aastal 1994 rajati mõisa peahoonesse pansionaat.

## Mõisa suurus
Bienenstammi andmetel aastal 1816. mõisal alamaid ega adramaid ei olnud.

## Viited
Preesterkuningas Johannes

**Preesterkuningas Johannes** on fiktiivne kuningas keskajast. Allikatest pole täpselt teada, kes teda esmakordselt mainis, ja kus asus tema kuningriik. 

Kuigi on kindlaks tehtud, et teda päriselus ei eksisteerinud, uskusid paljud keskaja Euroopa riikide juhid tema olemasolu. Eriti oluliseks peeti asjaolu, et ta oli kirjelduste põhjal kristlane. Lisaks pidi ta olema moslemite poolt kardetud. Euroopa valitsejad hakkasid korraldama ekspeditsioone tema leidmiseks (nt Vasco da Gama merereis Indiasse 1498 aastal). Preesterkuningas Johannes oli üks põhjustest, miks algas suurte maadeavastuste ajajärk.

## Viited
Kārļukalni mõis

**Kārļukalni mõis** (saksa keeles *Karlsberg*, läti keeles *Kārļukalna muiža*) oli mõis Liivimaal Võnnu kreisis Āraiši kihelkonnas.

## Ajalugu

Tegemist on XIX sajandi alguses Drabeši mõisast eraldatud osaga, mille toonane mõisnik andis oma mitte veel abiellunud tütrele.

Mõisamajja rajati nõukode perioodil Amata metskond. Tänapäeval on see kasutusel Gauja rahvuspargi administratiivhoonena.

## Mõisakompleks

Sealse hoone juurde kuulus mitmete puude ja põõsastega aed. Pargi juurde kuulus ka tiik, mis aga nõukogude perioodil kive täis veeti. Krundi lõunaküljel oli terrassina kujundatud aed. Kompleksi piiras kividest müür, mis aga nõukogude perioodil teede remondiks laiali veeti.

## Mõisa suurus
Bienenstammi andmetel oli mõis ilma ühegi sellele alluva talupojata.

## Viited
Bobisõit 1948. aasta taliolümpiamängudel

**[[Bobisõit]] [[1948. aasta taliolümpiamängud]]el** toimus Sankt Moritzis Šveitsis 30. jaanuarist kuni 7. veebruarini 1948. aastal. Võisteldi kahel bobisõidualal. Kahebobid võistlesid reedel, 30. jaanuaril ja laupäeval, 31. jaanuaril. Neljabobid selgitasid olümpiavõitja aga reedel, 6. veebruaril ja laupäeval, 7. veebruaril.

Toimumiskohaks oli Olympia Bobrun, 1576 m pikkune ja 130 m kõrguse langusega looduslik rada. Iga võistkond pidi läbima neli sõitu, mille ajad liideti kokku, et selgitada välja üldtulemus. Bobisõit on olnud taliolümpiaalade hulgas igal aastal alates esimestest mängudest 1924. aastal, välja arvatud 1960. aasta taliolümpiamängud.

Meeste kahemehelises bobisõidus võitsid olümpiatiitli Šveitsi paar Felix Endrich ja Friedrich Waller, neljamehelises bobisõidus aga võitsid olümpiakulla Ameerika piloot Francis Tyler koos oma meeskonnakaaslaste Patrick Martini, Edward Rimkuse ja William D'Amicoga.

## Tulemused

### Kahebobi




Finaal: 31. jaanuar 
Osavõtjaid: 32
Riike: 9
**[[Bobisõit 1936. aasta taliolümpiamängudel#Kahebobi|Olümpiavõitja 1936]]:** Ivan Brown Alan Washbond
**[https://www.olympedia.org/results/267 Ametlikud tulemused]**  


### Neljabobi




Finaal: 7. veebruar 
Osavõtjaid: 60
Riike: 9
**[[Bobisõit 1936. aasta taliolümpiamängudel#Neljabobi|Olümpiavõitja 1936]]:** Pierre MusyArnold GartmannCharles BouvierJoseph Beerli 
**[https://www.olympedia.org/results/274 Ametlikud tulemused]**  
Võistlus peatati teise vooru keskel, kui veetoru lõhkes ja bobrun ujutas üle.


## Medalite tabel

*  Korraldajariik (Šveits)
{| class="wikitable" style="text-align:center;"
|- bgcolor="#efefef"
! colspan=6|  Sankt Moritz 1948 
|-

## Viited

## Välislingid

*St. Moritz 1948 Bobsleigh Results
*Bobsleigh Doubles Olympic Games 1948 Saint Moritz (SUI) - 30,31.01
*Bobsleigh Fours Olympic Games 1948 Saint Moritz (SUI) - 06,07.02
Altmar Looris

**Altmar Looris** (sündinud 3. aprillil 1952) on eesti teatrijuht ja nukulavastaja.

Ta on alates 1977. aastast Viljandi Nukuteatri direktor-kunstiline juht ning lavastaja.

## Tunnustus
*1995 – Viljandi linna kultuuripreemia
*2018 – Viljandimaa kultuuripärl
__NOTOC__
## Isiklikku
Tema poeg on balletilavastaja Linnar Looris.

## Viited
 

## Välislingid
*Rahvusballeti juht Linnar Looris isa Altmarist. Õhtuleht, 23. veebruar 2026
Votele Kuusik

**Votele Kuusik** (2. september 1923 Imavere vald – 13. august 2020 Viljandi) oli eesti nukulavastaja.

Ta õppis aastatel 1937–1938 Viljandi Poeglaste Gümnaasiumis ja lõpetas 1963. aastal Suure-Jaani Kaugõppekeskkooli.

1940. aastate teisel ja 1950. aastate esimesel poolel töötas ta Ugala teatris autojuhina, koosseisuvälise näitlejana, piletöörina, lavatöölisena ja seejärel koosseisulise näitlejana.

1955. aastal asus Kuusik tööle Viljandi rajooni kultuurimaja kunstilise juhina. Aastatel 1956–1977 oli ta Viljandi Nukuteatri juht ja lavastaja.

Avaldanud raamatu "Nukkudele ulatatud käed" (2008).

Votele Kuusik suri 2020. aastal 96 aasta vanuses ja maeti Viljandi vanale kalmistule.

## Tunnustus
*2003 – Viljandi linna elutööpreemia

## Viited
Valdur Malmre

**Valdur Malmre** (15. november 1933 Tallinn – 1. september 2005) oli eesti arhitekt.

Ta lõpetas 1952. aastal Tallinna Arhitektuuri- ja Ehitustehnikumi ning 1958. aastal Eesti NSV Riikliku Kunstiinstituudi arhitektina. Pärast instituudi lõpetamist töötas ta aastatel 1958–1960 Viljandi Rajooni TSN Täitevkomitees vanemarhitektina ja 1960–1964 samas peaarhitektina.

Aastatel 1966–1992 oli ta EKE Projekti Viljandi osakonna juhataja.

Pensionipõlves oli Malmre aktiivne kirjasaatja. Põhiliselt kirjutas ta Sakalale. Ühes oma kirjutises leidis ta, et Viljandi vana veetorn (tollal veel renoveerimata) tuleks ära hävitada, sest see rikkus Viljandi kaunist siluetti ja heitis raekojale koleda varju.

## Arhitektitöid
*Viljandi KEK-i haldushoone (1966–1967)
*Valga KEK-i haldushoone (1966–1967)
*Tõrva tuletõrjedepoo (1974)

## Viited
Budistlik tempel

**Budistlik tempel** või **budistlik** **[[klooster]]** on budismi järgijate pühamu. Nende hulka kuuluvad eri piirkondades ja keeltes vihaara, tšaitja, stuupa, wati, huruli ja pagoodi nimelised ehitised. Budismis sümboliseerivad templid budavälja või puhast buda keskkonda.
Bobisõit 1952. aasta taliolümpiamängudel

**[[Bobisõit]] [[1952. aasta taliolümpiamängud]]el** toimus Korketrekkereni bobirajal Oslos Norras 14. - 22. veebruarini 1952. aastal. Võisteldi kahel bobisõidualal. Kahebobide võistlus toimus neljapäeval ja reedel, 14. ja 15. veebruaril ning neljabobidel neljapäeval ja reedel, 21. ja 22. veebruaril.

Võistluspaik oli ajutine looduslik rada Korketrekkeren; see oli 1508 m pikk ja seal oli 13 kurvi. Olümpiavõitjad krooniti ka maailmameistriteks.

Pärast neid mänge otsustas Rahvusvaheline Bobisõidu ja Skeletoni Föderatsioon (FIBT) piirata võistlejate kaalu; Saksamaa pani välja nii kahe- kui ka neljamehelises võistluses teistest võistkondadest oluliselt raskemad võistlejad, domineerides seeläbi võistlust.

## Tulemused

### Kahebobi




Finaal: 15. veebruar 
Osavõtjaid: 36
Riike: 9
**[[Bobisõit 1948. aasta taliolümpiamängudel#Kahebobi|Olümpiavõitja 1948]]:** Felix EndrichFritz Waller
**[https://www.olympedia.org/results/281 Ametlikud tulemused]**  


### Neljabobi




Finaal: 22. veebruar 
Osavõtjaid: 60
Riike: 9
**[[Bobisõit 1948. aasta taliolümpiamängudel#Neljabobi|Olümpiavõitja 1948]]:** Francis TylerPatrick MartinEdward RimkusWilliam D’Amico
**[https://www.olympedia.org/results/288 Ametlikud tulemused]**  



## Medalite tabel

{| class="wikitable" style="text-align:center;"
|- bgcolor="#efefef"
! colspan=6|  Oslo 1952 
|-

## Viited

## Välislingid

*Oslo 1952 Bobsleigh Results
*Bobsleigh Doubles Olympic Games 1952 Oslo (NOR) - 14,15.02
*Bobsleigh Fours Olympic Games 1952 Oslo (NOR) - 21,22.02
Lõpp sellel lool

**"Lõpp sellel lool"** on Grete Paia esimene avaldatud laul, mis ilmus 2011. aastal. Laul kogus tuntust eelkõige tänu raadiojaama Raadio Elmar mängukavale.

Grete Paia saatis loo oma vanaema soovitusel Sven Lõhmusele, kellele see meeldis. Sellest loost sai alguse nende omavaheline koostöö.

Laulu viisi kirjutas Grete Paia ise, sõnade loomisel aitas teda Mark Fallberg.
Backrooms (veebisari)

**Backrooms** (tuntud ka kui **Kane Pixels' Backrooms**) on veebisari, mille lõi Ameerika juutuuber ja filmitegija Kane Parsons. See põhineb internetis levinud *creepypastast* "*The Backrooms*"*.* Sari algas 2022. aastal osaga nimega *"The Backrooms (Found Footage)",* millel on 2026. aasta veebruari seisuga 71 miljonit vaatamist.

## Sündmustik
Toimudes peamiselt 1990. aastatel, keskendub sari väljamõeldud uurimisinstituudile Async, mis avastab *Backrooms*’id (sarja universumis nimetatud "Kompleks") ning püüab seda uurida ja dokumenteerida. Pärast avastust hakkab kadunud isikute juhtumite arv järsult kasvama, kuna inimesi tõmmatakse Kompleksi. Enamik osi keskendub mitmesugustele anomaaliatele, millega Async Kompleksis kokku puutub.

## Jaod

## Välislingid

* Kane Pixels'i YouTube'i kanal
* Backrooms'i jaod YouTube's
Sandakani ringkond

**Sandakani ringkond** (malai keeles *Daerah Sandakan*) on ringkond Sabahi osariigis Malaisias, osa Sandakani jaotisest, mis hõlmab Belurani, Kinabatangani, Sandakani, Telupidi ja Tongodi. Ringkonna keskus asub Sandakani linnas.

Ringkonnast valitakse kolm parlamendiliiget, kes esindavad kolme parlamendivalimisringkonda: Libaran (P.184), Batu Sapi (P.185) ja Sandakan (P.186).

## Rahvastik

Sandakani ringkonnas elab 510 600 inimest, millega see on Sabahi osariigi 25 ringkonnast suuruselt kolmas (Kota Kinabalu ja Tawau järel).

## Pildigalerii

Fail:Sandakan Sabah Sim-Sim-CityMosque-01.jpg|Sandakani ringkonna mošee
Fail:Sandakan Sabah St-Michael-And-All-Angels-00.jpg|Püha Miikaeli ja kõigi inglite anglikaani kirik
Fail:Sandakan Sabah Calvary-Charismatic-Church-03.jpg|Sandakani karismaatiline episkopaalkirik
Fail:Sandakan Sabah Catholic-Church-St-Joseph-02.jpg|Püha Joosepi katoliku kirik
Fail:Sandakan Sabah GerejaSeventhDayAdventist-01.jpg|Sandakani seitsmenda päeva adventistide kirik
Fail:Sandakan Sabah PuuJihShihTemple-03.jpg|Puu Jih Shihi tempel
Fail:Sandakan Sabah GurdwaraSahib-01.jpg|Gurdwara Sahib Sandakanis
Fail:Sandakan Sabah View-from-Harbour-Mall-02.jpg|Sandakani kesklinn
Fail:Sandakan Sabah MajlisPerbandaranSandakan.jpg|Sandakani munitsipaalnõukogu


## Viited
Backrooms

**Backrooms** võib tähendada:
* The Backrooms, 4chan'ist pärit *creepypasta*
* Backrooms (veebisari), Kane Parsonsi loodud YouTube'i sari, mis põhineb *creepypastal*.
* Backrooms (film), Kane Parsonsi lavastatud tulevane film, mis põhineb veebisarjal.
Saifuddin Abdullah

**Saifuddin bin Abdullah** (jawi kirjas سيف الدين بن عبدالله; sündinud 27. jaanuaril 1961 Mentakabis) on Malaisia poliitik. Ta oli Malaisia välisminister Ismail Sabri Yaakobi valitsuses 30. augustist 2021 kuni 24. novembrini 2022 ning esimest korda Mahathir Mohamadi valitsuses 2. juulist 2018 kuni 24. veebruarini 2020. Veel oli ta Malaisia kommunikatsiooni- ja multimeediaminister Muhyiddin Yassini valitsuses 10. märtsist 2020 kuni 16. augustini 2021.

Ta sündis aastal 1961 Mentakabis (asub Temerloh piirkonnas Pahangi osariigis). Ta omandas bakalaureusekraadi Malaya Ülikoolist, tõlkediplomi Malaisia Tõlkijate Assotsiatsioonist/Keele- ja Kirjandusnõukogust (1985) ning osales Harvardi Ülikooli juures oleva Harvardi Ärikooli juhtimiskursusel (1995).

## Isiklikku
Ta on abielus Norlin Shamsul Bahriga, ta on ühe lapse isa.
Pala valla aukodanik

Aunimetus **“Pala valla aukodanik”** oli Pala valla kõrgeim autasu. Pala valla aukodaniku nimetus omistati isikule Pala vallale osutatud väljapaistvate teenete eest või vallapoolse erilise austusavaldusena. Aukodanikule anti aukodaniku märk ja sellekohane vastav otsus.

**Pala valla aukodaniku nimetus on omistatud:**
* 2007 – Julia Raudmäe ja Sulev Ottson
* 2008 – Helgi Suluste
* 2009 – Malle Weinrauch
* 2010 – Eha Veskimets ja Eevi Treial
* 2011 – Mare Nõmm
* 2012 – Eha Uusen ja Silvia Huononen
* 2013 – Helle Värs
* 2014 – Jüri Põld
* 2015 – Helgi Vaga
* 2017 – Leili Lind, Ave Kuslap, Karl Värk, Jozsef Weinrauch
Normandy

"**Normandy**" on Evan Bandi debüütstuudioalbum, mille andis välja 2021. aastal Āvā-ye Honar.

## Viited
Tagaruumid

**Tagaruumid** (inglise keeles: **Backrooms**) on Kane Parsonsi tulevane ulme- ja õudusfilm, mille stsenaristid on Robert Patino ja Will Soodik. See põhineb samanimelisel *creepypastal*, mille põhjal lõi Parsons YouTube’i veebisarja "Backrooms". Filmis mängivad Chiwetel Ejiofor, Renate Reinsve, Mark Duplass, Finn Bennett, Lukita Maxwell ja Avan Jogia.

Backrooms esilinastub 29. mail 2026.

## Sündmustik
Mööblisalongi keldrisse ilmub kummaline ukseava.

## Viited
Mehhiko rahvuskaart

**Mehhiko rahvuskaart** (hispaania keeles *Guardia Nacional*) on Mehhiko sandarmeeria. See loodi aastal 2019, kui liideti varem föderaalpolitsei, sõjaväepolitsei ja mereväepolitsei alla kuulunud üksused.

Rahvuskaart allub alates aastast 2022 Riigikaitse Sekretariaadile.

## Vaata ka
* Föderaalpolitsei (Mehhiko)

## Viited
Juko-Mart Kõlar

**Juko-Mart Kõlar** (sündinud 5. augustil 1983) on eesti endine kõrgkoolijuht.

Ta kaitses 2019. aastal ärinduse alal Estonian Business Schoolis doktoritöö "The impact of digitalization on the music consumption: Estonian case study" (juhendaja Meelis Kitsing) ja sai doktorikraadi (PhD).

Aastatel 2020–2024 oli ta Tartu Ülikooli Viljandi kultuuriakadeemia direktor ja ühtlasi loomeettevõtluse ja juhtimise lektor.

## Viited
 

## Välislingid
*Tunne meie inimest: Juko-Mart Kõlar. viljandi.ut.ee, 16. detsember 2021
*Õppedirektor mingeid märke Juko-Mart Kõlari ahistavast käitumisest ei näinud. Sakala, 6. juuli 2024
Puu Jih Shih

**Puu Jih Shih** **tempel** (hiina keeles *普济寺*) on budistlik tempel, mis asub Tanah Merahi mäe tipus Sandakani lahe ääres Sandakani linnas Sabahi osariigis Malaisias. Tempel ehitati 1987. aastal ja seda juhatas tolleaegne Sabahi peaminister Joseph Pairin Kitingan. See on linna suurim Hiina tempel ja asub umbes 4 kilomeetrit kesklinnast läänes.

Tempel oli 2003. aastal Ameerika telesarjas "The Amazing Race 4".

## Ümbrus
Tempel asub künklikul alal, kust külastajad saavad vaadata Sandakani rannikut. Selle ümbruses asuvad metsapiirkonnad on täis draakoniskulptuure ja kullatud Buddhasid.
Fail:Sandakan Sabah PuuJihShihTemple-01.jpg|Buddha kujud väljaspool templit
Fail:Sandakan Sabah PuuJihShihTemple-17.jpg|Budistlik svastika templi aias
Fail:Sandakan Sabah PuuJihShihTemple-09.jpg|Inimene palvetamas templis
Fail:Sandakan Sabah PuuJihShihTemple-05.jpg|Templi infotahvel
Fail:Sandakan Temple - panoramio.jpg|Templi paifang (kaar/värav)
Fail:Sandakan Sabah PuuJihShihTemple-03.jpg|Puu Jih Shih tempel väljastpoolt


## Viited
Kadri Steinbach

**Kadri Steinbach** (sündinud 13. juunil 1981) on eesti endine kõrgkoolijuht.

Ta kaitses 2021. aastal ajakirjanduse ja kommunikatsiooni alal Tartu Ülikoolis magistritöö "Neoliberaalsed mõjud TÜ noorema põlvkonna õppejõudude ametialases enesemääratluses" (juhendaja Ragne Kõuts-Klemm).

Ta on töötanud Tartu Ülikooli Viljandi kultuuriakadeemias õppejõuna (2015–2020) ja õppedirektorina (2020–2025).

Pärast 2024. aastal Juko-Mart Kõlari ametist lahkumist oli Steinbach aasta aega Viljandi kultuuriakadeemia direktori kohusetäitja. Augustis 2025, päev enne Viljandi kultuuriakadeemia uue direktori Ott Karulini tööleasumist, lahkus Steinbach ametist ja koolist.

## Tunnustus
*2025 – Tartu Ülikooli aumärk

## Viited
 

## Välislingid
*Tunne meie inimest: Kadri Steinbach. viljandi.ut.ee, 16. detsember 2021
Aare Aunap

**Aare Aunap** (26. september 1958 Kaarepere – 27. jaanuar 2016) oli eesti omavalitsustegelane, Tabivere vallavanem.

Ta lõpetas Kaarepere 8-klassilise kooli ja 1976. aastal Jõgeva Keskkooli.

1979. aastast töötas ta Saadjärve kolhoosis autojuht-bussijuhina ning aastatel 1982–1993 Saadjärve Lastepäevakodu (lasteaia) majandusjuhatajana.

1993. aastast täitis Aunap Tabivere abivallavanema kohustusi ja aastatel 1999–2012 oli vallavanem. Pikka aega oli ta Jõgevamaa Omavalitsuste Liidu juhatuse ja volikogu liige.

2007. aastal aitas ta kaasa Tabivere Lions-klubi loomisele ja oli kolm aastat klubi president. 

2007. aastal pälvis ta Päästeteenistuse Kuldristi.
Strateegiliste ja Rahvusvaheliste Uuringute Keskus

:*Indoneesia mõttekoja kohta vaata artiklit [[Strateegiliste ja Rahvusvaheliste Uuringute Keskus (Indoneesia)]].*

**Strateegiliste ja Rahvusvaheliste Uuringute Keskus** (inglise keeles *Center for Strategic and International Studies* (**CSIS**)) on Washingtonis tegutsev Ameerika Ühendriikide mõttekoda. Asutamisest aastal 1962 kuni aastani 1987 tegutses see Georgetowni Ülikooli juures. Keskuses uuritakse poliitika-, majandus- ja julgeolekuteemasid üle maailma, fookus on rahvusvahelistel suhetel, kaubandusel, tehnoloogial, rahandusel, energeetikal ja geostrateegial.

Oma enda sõnul on CSIS-i eesmärk "leida viise hoidmaks Ameerika kui hea jõu prominentsuse ja jõukuse säilitamiseks". Ametlikult on CSIS apoliitiline ning selle eksperdid poliitspektri eri osadest. Keskuses on varem nii Demokraatliku kui Vabariikliku Parteiga seotud eksperte kodumaalt ning erinevate poliitiliste taustadega asjatundjaid välismaalt. CSIS-i on kirjeldatud tsentristlikuna.

CSIS korraldab Riigimeeste Foorumit, kus poliitikud saavad oma mõtteid väljendada. Varem on Riigimeeste Foorumist osa võtnud näiteks ÜRO peasekretär Ban Ki-moon ja Ameerika Ühendriikide riikliku julgeoleku nõunik Thomas E. Donilon. Veel toimuvad keskuses CBS Newsi ajakirjaniku Bob Schiefferi foorumid ja Ameerika Ühendriikide Kaitseministeeriumi ametnike foorumid (kus on nt esinenud kaitseminister Chuck Hagel). Aastal 2007 kõneles CSIS-is küberjulgeolekust Eesti kaitseminister Jaak Aaviksoo.

## Viited

## Allikad
* 
* 

## Välislingid
* Koduleht
NGC 4889

**NGC 4889** (tuntud ka kui **Caldwell 35**) on suur elliptiline galaktika, mis asub Berenike Juuste tähtkujus. Selle avastas 1785. aastal Briti astronoom William Herschel, kes kirjeldas seda heleda uduse laiguna. See on Coma galaktikaparve heledamaid galaktika ning asub Maast 300 miljoni valgusaasta kaugusel. Galaktika keskmes paikneb ülimassiivne must auk. Galaktikast lähtuvad gammasähvatused ulatuvad parves mitme miljoni valgusaasta kaugusele.

Nagu teisteski sarnastes elliptilistes galaktikates, moodustavad tähed vaid osa NGC 4889 kogumassist. Tähtede jaotus on lamenenud ja ebaühtlane, paisudes galaktika servade suunas. Tähtede vahel asub tihe tähtedevaheline keskkond, mis sisaldab rohkesti raskeid elemente, mis on eraldunud arenenud tähtedelt. Galaktikat ümbritseb väga arvukas kerasparvede populatsioon.

Suurima ja massiivseima Maalt kergesti nähtava galaktikana on NGC 4889 mänginud olulist rolli nii harrastus- kui ka professionaalses astronoomias ning kujunenud prototüübiks teiste, kaugemas universumis asuvate elliptiliste galaktikate arengu uurimisel.

## Viited
Hat Yai rahuleping

**Hat Yai rahuleping** tähistas kommunistliku ülestõusu (1968–1989) lõppu Malaisias. Malaia Kommunistlik Partei (MCP) ning Malaisia ja Tai valitsused allkirjastasid ja ratifitseerisid selle 2. detsembril 1989 Lee Gardens hotellis Hat Yais Tais.

## Taust

Kaotused Malaka poolsaarel nõrgestasid Malaia Kommunistliku Partei positsiooni ja sundisid seda rahuläbirääkimisi pidama. MCP mõistis, et neil polnud enam kohta, kus varjupaika otsida, isegi mitte Malaka poolsaarel. Rahulepingu vahendajad olid Tai võimud koostöös Malaisia valitsusega. 

Läbirääkimiste käigus ei aktsepteerinud Malaia Kommunistlik Partei sõnade "alistumine" ja "kapitulatsioon" kasutamist. See kajastus lõpuks rahulepingule järgneval päeval eraldi allkirjastatud halduskokkuleppe punktis 1.2. Sellest hoolimata nägid Malaisia esindajad rahulepingut MCP poolse tunnistusena, et Malaisia riik on kommunistliku mässu alistanud.

Rahuleping nõudis MCP-lt relvaüksuste laialisaatmist, sõjalise tegevuse lõpetamist, relvade hävitamist ja truuduse vandumist Tema Majesteedile Malaisia kuningale.

Pärast 40 aastat, 5 kuud ja 26 päeva (alates Malaia kriisi algusest, 16. juunist 1948 kuni 2. detsembrini 1989) lõppes Malaia Kommunistliku Partei mäss ametlikult.

## Allakirjutanud isikud
Lepingu allkirjastamisel 1989. aastal viibisid kohal järgmised delegaadid:

### Malaisia delegatsioon

* Wan Sidek Wan Abdul Rahman (siseministeeriumi peasekretär)
* Kindral Mohamed Hashim Mohd Ali (Malaisia relvajõudude juht)
* Mohammed Hanif Omar (Malaisia Kuninglik Politsei, politseikindralinspektor)

### Tai delegatsioon

* Anek Sithipresasana (siseministeeriumi kantsler)
* Kindral Chavalit Yongchaiyudh (sisejulgeolekuoperatsioonide väejuhatuse (ISOC) direktori asetäitja)
* Kindral Sawaeng Therasawat (Tai kuningliku politsei peadirektor)
* Kindralleitnant Yoodhana Yamphundu (Tai kuningliku armee 4. armee piirkonna ülem)

### Malaia Kommunistliku Partei delegatsioon

* Chin Peng (MCP peasekretär)
* Abdullah CD (MCP esimees)
* Rashid Maidin (MCP keskkomitee liige)

## Pärast lepingu allkirjastamist
Pärast 1989. aasta rahulepingu allkirjastamist saadeti Malaia Kommunistlik Partei laiali. MCP endised liikmed asustati ümber nelja külla, mida tuntakse Kampung Amani ('rahukülad') nime all. Malaisiasse lubati tagasi minna vaid 330-l endisel MCP liikmel. 

Need MCP liikmed, kes asusid elama Lõuna-Taisse, said põllumeesteks, karjakasvatajateks ja kauplejateks. Nad suutsid uue keskkonnaga kohaneda ja kohalikku kogukonda sulanduda.

Malaia Kommunistliku Partei/marksistlik-leninliku (CPM-ML) liikmed (Malaia Kommunistlikust Parteist varem eraldunud rühmitus), asustati ümber Lõuna-Tais asuvasse "sõpruse külla", mida tuntakse Chulaborni külana. CPM-ML liikmed, kes soovisid naasta Malaka poolsaarele, pidid enne valitud osariiki elama asumist täitma mitmeid Malaisia valitsuse kehtestatud tingimusi.

## Viited
Friedrich Miescher

**Johannes Friedrich Miescher** (13. august 1844 - 26. august 1895) oli Šveitsi biokeemik, DNA esmaavastaja.

## Elulugu
Friedrich Miescher sündis 1844. aastal Baselis. Miescheri isa, Friedrich Miescher seenior, oli arst ja pataloogilise anatoomia professor Baseli Ülikoolis. Tema onu, Wilhelm His, oli tunnustatud embrüoloog ja samuti professor.

Miescher soovis nooruses saada preestriks, ent isa soovil asus meditsiini õppima Baseli Ülikoolis. Lõpetanud stuudiumi, loobus Miescher arstipraksisest, sest seda takistas tüüfuse tõttu kahjustunud kuulmine. Miescher otsustas keskenduda laboriuuringutele ja liitus Miescher füsioloogilise keemia rajajaks peetava Felix Hoppe-Seyleri laboriga Tübingeni Ülikoolis, kus ta 1869. aastal esmakordselt eraldas elusrakkudest DNA (desoksüribonukleiinhappe).1871. aastal pöördus Miescher tagasi Baseli Ülikooli ning sai 1872. aastal füsioloogia professoriks.1891. aastal asutas Miescher esimese füsioloogia instituudi Šveitsis.

Friedrich Miescher suri 51 aastasena 1895. aastal tuberkuloosi tagajärjel Davosis.

## Teadustöö
Tübingenis Hoppe-Seyleri laboris töötades püstitas Miescher eesmärgiks mõista rakutuuma keemilist koosseisu. Mädaga määrdunud haiglasidemest eraldas ta leukotsüüdid ning 1869 aastal isoleeris rakutuumadest tundmatu substantsi. Erinevalt valkudest sadenes uus aine happe lisamisel, kuid lahustus uuesti aluselises keskkonnas. Elementaaranalüüs kinnitas, et tegu ei ole valguga, sest substants sisaldas suures koguses fosforit.

Miescher nimetas avastatud aine nukleiiniks, kuna see oli pärit rakutuumast (*nucleus* – ladina keeles tuum), kuid praegu tunneme seda desoksüribonukleiinhappe- ehk DNA-na. Miescheri DNA preparaadid sisaldasid lisanditena ka ribonukleiinhapet ehk RNAd ja nukleiinhapetega assotsieerunud valke.

Miescheri tulemused, mis näitasid, et rakutuuma oluliseks komponendiks on valkudest erinev ühend, olid niivõrd ootamatud, et Hoppe-Seyler palus enne käsikirja avaldamist need täiendavalt üle kontrollida kahel kaastöötajal. Alles siis, ligi kaks aastat hiljem, ilmus trükis ka nukleiini esmaavastamist kirjeldav Miescheri artikkel.

1871 aastal pöördus Miescher tagasi Baseli Ülikooli ning jätkas seal tööd nukleiiniga. Sealhulgas puhastas ta nukleiini lõhelaste niisast – lähtematerjalist, mis on tänaseni kasutusel kommertsiaalsete DNA preparaatide valmistamisel.

Lisaks DNA avastamisele püstitas Miescher ühena esimestest hüpoteesi, et hingamist reguleerib veres oleva süsihappegaasi- ja mitte hapniku hulk ning kontrollis seda hüpoteesi ka eksperimentaalselt.

## Teadusliku pärandi olulisus
Nukleiini avastamine Miescheri poolt oli esimene etapp nukleiinhapete uurimise ajaloos.Miescher ja tema õpilased ei mõistnud veel DNA keemilist struktuuri ega ka bioloogilisi funktsioone. DNA tähtsusest geneetilise informatsiooni kandjana saadi aru alles 20. sajandi keskpaigas.

Miescheri nime kannavad tänapäeval 2 teadusinstituuti: Friedrich Miescher Laboratory of the Max Planck Society Tübingenis ja Friedrich Miescher Institute for Biomedical Research Baselis.
Leemet Böckler

**Leemet Böckler** (2019. aastani **Leemet Loik**, sündinud 7. aprilll 2001) on eesti korvpallur.

## Klubikarjäär
Korvpallitreeningutega alustas Böckler Audentese Spordiklubis, mille koosseisus mängis eri vanuseklasside Eesti noortemeistrivõistlustel. 

Hooaegadel 2016/2017 ja 2017/2018 mängis ta nii Meeste I liigas kui Korvpalli Meistriliigas G4S Noorteliiga meeskonnas. 2018/2019 hooajal esindas ta Tallinna Kalev/TLÜ meeskonda, mängides ka Eesti-Läti Korvpalliliigas. Järgmisel, 2019/2020 hooajal, mängis ta esialgu Eesti-Läti Korvpalliliigas TalTechi korvpalliklubi koosseisus.

Novembris 2020 siirdus Böckler Ameerika Ühendriikidesse, kus alustas mängimist USA üliõpilasliiga NCAA kõrgeimasse divisjoni kuuluvas Saint Mary’s Gaelsi meeskonnas, mis esindab Saint Mary kolledžit. Seal sai Böckler peale kaheksandat kohtumist vigastada ning tema hooaeg jäi pooleli. 

Mängimist jätkas ta peale vigastuspausi Saint Mary’s Gaelsi meeskonnas kuni hooaja 2022/2023 alguseni, mille järel naasis Eestisse ning sõlmis novembris lepingu Tartu Ülikool Maks & Moorits meeskonnaga. Tartu Ülikool Maks & Mooritsa koosseisus võitis ta Eesti-Läti Korvpalliliigas pronksmedali ja Korvpalli Meistriliigas hõbemedali. Hooajaks 2023/2024 sõlmis Böckler lepingu BC Kalev/Cramoga ning tuli Eesti-Läti Korvpalliliigas teisele kohale (keskmiselt 20,4 minutit; 8,8 punkti; 4 lauapalli; 1,5 resultatiivset söötu) ning seejärel Eesti karikavõitjaks ning ka Eesti meistriks. 

Böckler pikendas BC Kalev/Cramoga lepingut hooajaks 2024/2025 ja tuli teist korda Eesti karikavõitjaks ning Eesti meistriks. Eesti korvpallimeistrivõistluste finaalseerias BC Kalev/Cramo üheks liidriks kerkinud Leemet Böckler sõlmis 2025. aasta juunis lepingu Poola kõrgliigas mängiva Krosno Miasto Szkła võistkonnaga. 

## Koondisekarjäär
Leemet Böckler on mänginud Eesti noortekoondistes U16 ja U18.

Ta on kuulub Eesti korvpallikoondisse alates 2023. aasta veebruarist kui toimus mäng Rootsiga (vahetusmängija). Debüütmäng toimus 3. augustil 2023. aastal võidumängus (90:73) Ungari vastu, kus Böckler viskas 4 punkti.

## Viited

## Välislingid
*Leemet Böckler Eesti Korvpalliliit.
*Leemet Böckler FIBA
*Leemet Böckler Eurobasket.com 
*Leemet Böckler: tänaseks on arvamus, et ma kaitsemängu ei mõista, pigem linnalegend Korvpall24, 02. jaanuar 2026
Mari-Liis Kirsimägi

**Mari-Liis Kirsimägi** (sündinud 25. veebruaril 1996) on eesti amatöörkunstnik.
 
## Haridus
Lõpetas 2015. aastal Põltsamaa Ühisgümnaasiumi (95. lend) ja 2018. aastal Tartu Ülikooli bakalaureuseõppe bioloogia eriala.

## Töö
Ta loob digitaalkunsti ja on spetsialiseerunud lemmikloomaportreede maalimisele.

## Viited
Paracamelus gigas

***Paracamelus gigas*** on väljasurnud kaamellaste liik, perekonna *[[Paracamelus]]* tüüpliik, kes elas hilispleistotseenis ligikaudu 500 000 kuni 10 000 aastat tagasi. 

Kaamellaste sugukond pärineb Põhja-Ameerikast, kus toimus ka varajane diversifikatsioon juba oligotseenis ja miotseenis. Pleistotseeni lõpuks olid paljud kaamellased juba üle Beringi maismaasilla Aasiasse levinud. *Paracamelus gigas* esindab hilist arenguetappi selles evolutsioonilises reas. Tema fossiilseid jäänuseid on leitud peamiselt Põhja-Ameerika lääne- ja keskosast. Fülogeneetilised analüüsid näitavad, et *Paracamelus gigas* lahknes kaameli perekonna liikidest hilispleistotseeni jooksul. 

## Välimus
Ta oli välimuselt sarnane tänapäeva kaamelitele, kuid palju suurem. Luuleidude põhjal hinnatakse *Paracamelus gigas*e turjakõrguseks ligikaudu 3–3,5 meetrit ning kehamassiks kuni 1000–1500 kg. Pikad ja robustsed jäsemed viitavad heale liikumisvõimele avamaastikul. Laienenud metapoodiumid toetasid kehakaalu pehmel pinnasel. Jäsemete proportsioonid ja hambad viitavad kohastumisele avatud rohumaastike ja poolkõrbeliste ökosüsteemidega.

Hilispleistotseenis, eriti jääaegade vaheldumise perioodidel, domineerisid Põhja-Ameerikas ulatuslikud rohumaad ja külmad rohtlaalad. *Paracamelus gigas* jagas elupaika paljude teiste megafauna liikidega, sealhulgas mammutite, mastodonide ja hiiglaslike piisonitega. Tema ökoloogiline nišš oli tõenäoliselt sarnane tänapäeva suurte poolkõrbete herbivooride omale. Tal oli oluline roll primaarse biomassi reguleerijana ja taimkatte struktuuri mõjutajana.

## Väljasuremine
*Paracamelus gigas* kadus umbes 10 000 aastat tagasi koos paljude teiste Põhja-Ameerika megafauna esindajatega. Tema väljasuremist on seostatud peamiselt kliimamuutuste – jääaja lõpu järsk soojenemine ja ökosüsteemide ümberkujunemine ja **inimtegevus** – varaste paleoindiaanlaste küttimissurve (overkill-hüpotees). Tõenäoliselt toimisid need tegurid sünergiliselt, põhjustades populatsioonide järkjärgulise vähenemise kuni täieliku kadumiseni.

## Viited